《赠周仲鸣进士四首 其三》
明代·林光

驰逐尘氛十二州，何如良话几宵投。可人佳境终难写，过眼韶光去不留。

庭草共沾谁雨露，江山清重汉羊裘。浮生老觉知心少，三复留君话未休。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。